Otto Rehhagel

Otto Rehhagel (født 9. august 1938 i Essen) er en tysk fotballtrener og tidligere spiller. Rehhagel var sist landslagssjef for , en stilling han besatte i perioden 2001 til 2010. Han har tidligere hatt stor suksess som trener i Werder Bremen, hvor han var trener i 14 år.

Spillerkarriere 
Som spiller spilte Rehhagel 201 kamper i Bundesliga. Flest kamper spilte han i Kaiserslautern. Han spilte forsvarsspiller på toppnivå i 12 år, fram til 1972.

Trenerkarriere 
Han begynte sin trenerkarriere i 1974 i Kickers Offenbach. Han var fram til 1981 i flere forskjellige klubber, før han ble ansatt i Werder Bremen. Rehhagel omgjorde Bremen fra et middelmådig lag til å bli et topplag. Men det tok noen år før suksessen virkelig kom. I 1988 og 1993 ble Bremen tyske seriemestere og de vant også cupen i 1991 og 1994. I 1992 vant Bremen Cupvinnercupen. Etter 14 år i Werder Bremen, ble han i 1995/96-sesongen trener for Bayern München. Men oppholdet hos Bayern var ikke spesielt vellykka, med sjetteplass i Bundesliga, men de kom til finalen i UEFA-cupen. Men Rehhagel fikk sparken tre uker før finalen og klubblegende Franz Beckenbauer overtok midlertidig, og Bayern vant UEFA-cupen i 1996.

Etter skuffelsen i Bayern, gikk turen til hans tidligere klubb, Kaiserslautern. Han overtok et lag som hadde rykka ned sesong før han overtok. Rehhagel første laget til en trygg opprykksplass og de var tilbake i den øverste divisjonen. Før sesongen ble Kaiserslautern sett på som en mulig overraskelse for en UEFA-cupplass, men laget gikk betydelig lengre enn det. Rehhagel førte klubben likegodt klubben til seriegull, det eneste laget som har vunnet gull i den første sesongen etter opprykk. Rehhagel forlot klubben etter interne konflikter i 2000.

I 2001 overtok han Hellas' landslag. Hellas direktekvalifiserte seg til fotball-EM 2004, foran både  og . I åpningskampen i EM slo Hellas  med 2–1. I neste kamp spilte de 1–1 mot Spania før de tapte 1–2 for . Siden Spania tapte mot Portugal i siste kamp, så betydde det at Hellas gikk videre fra gruppe på flere scorede mål enn Spania. I kvartfinalen møtte Hellas . Få trodde på nok en sensasjon, men Hellas slo franskmennene 1–0. I semifinalen møtte de en av de store favorittene, . Kampen endte 0–0 etter 90 minutter. Det betydde ekstraomganger og «silver goal» (det laget som leder når ekstraomgangen er ferdig, vinner kampen). Den første ekstraomgangen gikk til overtid. Hellas fikk corner og scora på den. Dermed gikk Hellas svært overraskende til EM-finalen, som i åpningskampen var mot Portugal. Hellas vant finalen 1–0 og ble europamester, noe som hadde 100-1 i odds før mesterskapet.

Hellas kvalifiserte seg ikke til fotball-VM 2006, men de var med i fotball-EM 2008, hvor de røk ut i gruppespillet. Hellas kvalifiserte seg også til fotball-VM 2010 ved å slå Ukraina i playoff.

Meritter 
Som trener

 
 Europamester 2004
  Werder Bremen
 Seriemester 1988, 1993
 Cupmester 1991, 1994
 Cupvinnercupen 1992
 Fotuna Düsseldorf
 Cupmester 1980
 Forbundsrepublikken Tysklands fortjenstorden 2005
 Årets greker 2004 (eneste ikke-greker som har vunnet prisen)

Referanser

Eksterne lenker 
 

Tyske fotballtrenere
Tyske fotballspillere
Trenere i Fotball-EM 2004
Trenere i Fotball-EM 2008
Trenere i Fotball-VM 2010
Fotballspillere for Rot-Weiss Essen
Fotballspillere for Hertha BSC Berlin
Fotballspillere for 1. FC Kaiserslautern
Fotballtrenere for 1. FC Saarbrücken
Fotballtrenere for Kickers Offenbach
Fotballtrenere for SV Werder Bremen
Fotballtrenere for BV Borussia 09 Dortmund
Fotballtrenere for Arminia Bielefeld
Fotballtrenere for Düsseldorfer TSV Fortuna 1895
Fotballtrenere for FC Bayern München
Fotballtrenere for 1. FC Kaiserslautern
Fotballtrenere for Hertha BSC Berlin
Trenere for Hellas' herrelandslag i fotball
Europamestere
Forbundsrepublikken Tysklands fortjenstorden
Personer fra Essen